སློབ་ཁྲིད་བྱེད་པའི་བརྒྱུད་རིམ་ཁྲོད་ཤེས་བྱ་བརྒྱུད་སྤྲོད་བྱེད་པའི་ལག་ཆ་གཙོ་བོ་ནི་སློབ་གསོའི་སློབ་ཁྲིད་ཀྱི་སྐད་ཆ་དེ་རེད།སློབ་ཁྲིད་བྱེད་པའི་སྐད་ཆ་དེ་ལ་སྒྲ་ཡོད་སྐད་ཆ་དང་སྒྲ་མེད་སྐད་ཆ་གཉིས་སུ་དབྱེ་ཡོད།སྒྲ་ཡོད་སྐད་ཆ་དེས་སློབ་ཁྲིད་ཀྱི་ནང་དོན་དེ་སློབ་མས་སྤྲོ་སྣང་སྒོས་དང་ལེན་བྱེད་པ་དང་།སྣ་ཚོགས་པ་དང་བརྒྱུད་རིམ་ལྡན་པ།སྣང་བརྙན་ཐད་མཐོང་དང་།སྟབས་བདེ་གོ་སླ་བ།དེ་དང་མཉམ་དུ་སྐད་ཆའི་ཐུན་མོང་གི་ཆོས་ཉིད་དང་མཐུན་པར་མ་ཟད།སྐྱེ་དངོས་ཚན་རིག་གི་ཁྱད་ཆོས་ཡང་ལྡན་དགོས།སྒྲ་མེད་སྐད་ཆ་ལ་གཙོ་བོ་སྒོ་སམ་གྱི་ཡི་གེ་དང་གཟུགས་བྱད་སྐད་ཆ་གཉིས་ཡོད།སློབ་ཁྲིད་གྲ་སྒྲིག་བྱེད་པའི་སྐབས་སུ་སྒོ་སམ་ཇུས་འགོད་ལེགས་པོ་ཞིག་བྱེད་རྒྱུ་ནི་གལ་ཆེ་ལ།སློབ་ཁྲིད་བྱེད་སྐབས་ཡིག་གཟུགས་ལེགས་ཤིང་དཀའ་གནད་དང་གཙོ་གནད་སོགས་གོ་རིམ་ལྡན་པའི་ངང་འབུར་དུ་ཐོན་པ།ཁ་གསལ་ཞིང་ཡང་དག་ལ།མདོར་བསྡུས་པའི་སྒོ་ནས་སློབ་ཁྲིད་དཔྱད་གཞིའི་གནད་དོན་སྟོན་ཐུབ་པ་ཞིག་ཡིན་དགོས།གཟུགས་བྱད་སྐད་ཆའི་ཆ་རྐྱེན་ནི་དགེ་རྒན་གྱི་འགྲོ་ལུགས་སྤྱོད་གསུམ་ཚུལ་ལྡན་དང་སློབ་མའི་ཡིད་དབང་འགུག་པའི་ནུས་པ་ཡོད་དགོས་པ་དེ་ཡིན།